Problemet med manglende drikkevand i Vejgaard i Aalborg forventes at være løst hen på formiddagen, det oplyser Vejgaard Vandværks næstformand, Kjeld Nøhr Christensen til Nordjyske.dk. - Jeg har været på vandværket for et par timer siden, og det hele ser ud til, at alt nu er monteret, og meldingen lyder, at vandet skulle være tilbage igen i løbet af formiddagen, siger næstformand Kjeld Nøhr Christensen. Han bekræfter ligeledes, at det var det planlagte arbejde, hvor det gamle vandværk i Lundbyesgade skulle sammenkobles med det nye vandværk på Sofievej, som endte med at blive mere omfattende end forventet. Men til trods for, at arbejdet tog længere tid end forventet, så fik ingen borgere besked om, at der ville være lukket for drikkevandet i længere tid end de planlagte to timer. - Vi er et forholdsvis lille vandværk, og de ansatte har arbejdet hele natten, så de går ikke ind kl. 02 og opdaterer hjemmesiden, siger næstformanden, siger Kjeld Nøhr Christensen til Nordjyske.dk.

Opsummering:
Vejgaard Vandværk fortæller, at drikkevandet formentlig vil vende tilbage til Aalborg bydelen i løbet af middagstid.